Martha Cerda

Martha Cerda (Guadalajara, Mexiko, 1945eko azaroaren 29a) idazle mexikarra da. Hogeita hamar liburu baino gehiago idatzi ditu, besteak beste ipuinak, eleberriak, olerkiak, entseguak eta antzerkia.

Bere ibilbidean zehar nazio zein nazioarte mailan nabarmendu da, bere lan gehienak ingelesera eta frantsesera itzuli dira.

 Biografia 
Martha Cerda Guadalajarakoa da jatorriz. Zuzenbidea ikasi zuen Guadalajarako Unibertsitate Autonomoan. Latinoamerikako Emakumeen Literaturaren Kritikaren eta Idazketaren Nazioarteko IV. Sinposioko koordinatzaile nagusia izan da; La Luciérnaga Editores argitalpen-kontseiluko kidea; SOGEMeko Idazleen Eskolako zuzendari sortzailea Guadalajaran, Jalisco. Guadalajara del pen International Zentroko lehendakaria. Mexikoko Kultura Mintegiko kidea, Guadalajarako korrespontsalia, bertako idazkari eta diruzaina ere izan da. 1988an Guadalajarako SOGEM Idazleen Eskola sortu zuen. Biltzarretan parte hartu du eta hitzaldiak eman ditu Estatu Batuetan, Puerto Ricon, Kanadan, Argentinan, Txilen, Frantzian, Ingalaterran, Txekiar Errepublikan, Italian, Alemanian, Grezian eta Australian. 1994an, Illinois-eko Unibertsitateak antolatutako Latinoamerikako Liburu Azokan, Carlos Fuentesek, bere herrialdeko eta Hispanoamerikako letretako autorerik aipagarrienetako batek, hauxe esan zuen Martha Cerdari buruz: "literatura mexikar berria egiten ari den idazleetako bat da".

2002. urtean, Martha Cerda literaturako lanik onenak aukeratzera gonbidatutako mundu osoko ehun idazleetako bat izan zen, , “Literaturaren Liburutegi Unibertsalerako”, Oslon (Norvegia). Carlos Fuentes eta bera bakarrik gonbidatu zituzten Mexikotik.

Hainbat idazleren biltzarretan ere parte hartu du, eta Mexiko, Estatu Batuak, Latinoamerika eta Europako unibertsitateek gonbidatu dute. Mexikoko eta atzerriko literatura-kritikariek aztertu dute haren lana.

 Lanak 
Bere lanen artean, ipuin-liburuak nabarmentzen dira: 

Ipuin-liburuak

 Juego de damas (1988)
 De tanto contar (1993)
 Las mamás, los pastores y los hermenautas (1995)

Eleberriak: 

 La señora Rodríguez y otros mundos (1990)
 Y apenas era miércoles (1993)
 Cerradura de tres ojos (1997)
 Toda una vida (1998)
 En el nombre del nombre (2001)
 Ballet y danza (2001).

Poesia

 Cohabitantes (1995)

Antzerkia

 Todos los pardos son gatos (1996).

 Sariak eta aintzatespenak 
Nazioko eta nazioarteko hainbat aintzatespen jaso ditu, besteak beste,

 National Endowment for the Arts-en bekaduna izan zen 1993an.
 Tutta una vita eleberriak (Editorial II Saggiatore) Fikziozko Liburu Onenaren Saria jaso zuen 1998an, Italiako Liburu-saltzaileen Elkarteak emana. 
 1998an Letretako Jalisco saria jaso zuen. 
 2007an Jorge Ibargüengoitia Eleberrirako Sari Nazionala lortu zuen, Señuelo eleberriagatik.

 Erreferentziak 
 http://www.elem.mx/egilea/datuak/229
 http://red.ilce.edu.mx/sitios/el_otσ_2014/entrale/cuento%20nunca%20terminar/marthabiograf.htm
 https://elpais.com/tag/martha_cerda/a
 https://πsanmiguelwritersconfer.org/tag/martha-cerda/

 Kanpo estekak 

Kategoria:Guadalajararrak (Mexiko)
Kategoria:Mexikoko poetak
Kategoria:Mexikoko idazleak
Kategoria:Emakume poetak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Gaztelaniazko idazleak
Kategoria:Mexikoko ipuingileak
Kategoria:Emakume ipuingileak